Document ID: 32008R0829

KOMISSION ASETUS (EY) N:o 829/2008,
annettu 21 päivänä elokuuta 2008,
neuvoston asetuksen (EY) N:o 1782/2003 soveltamista koskevista yksityiskohtaisista säännöistä annetusta asetuksesta (EY) N:o 1973/2004 poikkeamisesta riisin kylvöajankohdan osalta vuonna 2008 Italian Piemonten alueella
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (1) ja erityisesti sen 145 artiklan c alakohdan,
sekä katsoo seuraavaa:
(1)
Neuvoston asetuksen (EY) N:o 1782/2003 soveltamista koskevista yksityiskohtaisista säännöistä, jotka koskevat mainitun asetuksen IV ja IV a osastossa säädettyjä tukijärjestelmiä sekä kesannoidun maan käyttöä raaka-aineiden tuottamiseen, 29 päivänä lokakuuta 2004 annetun komission asetuksen (EY) N:o 1973/2004 (2) 12 artiklassa säädetään, että riisin lajikohtaisen tuen myöntämiseksi ilmoitetut viljelyalat on kylvettävä viimeistään kyseistä satokautta edeltävänä 31 päivänä toukokuuta kaikilla tuotantoalueilla lukuun ottamatta Espanjaa, Portugalia ja Ranskan Guayanaa, joissa kylvö sallitaan 30 päivään kesäkuuta asti.
(2)
Jatkuvat voimakkaat rankkasateet ovat vaivanneet Piemonten aluetta Italiassa toukokuun 2008 puolivälistä lähtien. Näistä epäsuotuisista sääolosuhteista johtuen viljelijät eivät pystyneet noudattamaan 31 päiväksi toukokuuta 2008 vahvistettua riisin viimeistä kylvöpäivää.
(3)
Sen vuoksi on aiheellista poiketa asetuksen (EY) N:o 1973/2004 12 artiklan b alakohdasta ja sallia viljelijöiden kylvää riisiä ilmoitetuille viljelyaloille 30 päivään kesäkuuta 2008 asti.
(4)
Tässä asetuksessa säädetyt toimenpiteet ovat suorien tukien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (EY) N:o 1973/2004 12 artiklan b alakohdassa säädetään, jotta riisin lajikohtaista tukea voitaisiin myöntää vuonna 2008, ilmoitetut viljelyalat Italian Piemonten alueella on kylvettävä viimeistään 30 päivänä kesäkuuta 2008.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä elokuuta 2008.

Labels: 20
17
5
6